جمهور رئیس سوزلاوچیسی ابراهیم قلین امریکا قوشمه‌ ایالتلری نینگ، پی کاکا ترور تشکیلاتی نینگ سوريه ‌ده‌ گی قناتی YPG ترور تشکیلاتینی قورال بیلن تأمینله ‌گن لیگی توغریسیده ترکيه گه معلومات بیرگن لیگینی بهاله ‌دی.
بیر تلویزیون دستوریده امریکا قوشمه ایالتلری نینگ قورال یاردمینی تنقید قیلگن ابراهیم قلین،
«بو حقده ‌گی فکریمیزنی جمهور رئیس رجب طیب ایردوغان امریکا قوشمه ایالتلری رهبری دونالد ترامپ بیلن بولگن اوچره ‌شوویده معلوم قیلدی. خودی انه‌ شو اوچره ‌شووده جمهور رئیسیمیز ترامپگه، قبول قیلگن قرارلری نینگ ناتوغری ایکن لیگینی افاده‌ ایتدی. بیز بو فکریمیزدن قَیتمه‌ یمیز» دیدی.
سوريه‌ ده‌گی رقه عملیاتی نینگ ایرکین سوريه اوردوسی بیلن بیرگه ‌لیکده عملگه آشیریلیشی ممکن لیگینی قید ایتگن قلین،
«اوباما رهبریتینی باشیدن بیری، بیر ترور تشکیلاتینی ایکّینچی بیر ترور تشکیلاتی بیلن مغلوبیت گه اوچره تیش نینگ امکانسیز ایکن لیگی حقیده تنقید قیلدیک. اوباما رهبریتی افسوسکی ترامپنی کوندیردی. باشیدن بیری ایتگنیمیزدیک اگر،  رقه عملیاتیده YPG ترور تشکیلاتی ا‌ورین آلگودیک بولسه اونده بیز او عملیاتده اشتراک ایتمه ‌یمیز. سوريه‌ نینگ شِمالیدن ترکيه ‌گه قرشی بیر خوف توغیلگودیک بولسه اونده بیز اونگه قرشی کیره‌ کلی جوابنی بیره ‌میز. امریکا قوشمه ایالتلری، ترکيه‌ نینگ خوفسیزلیک باره‌سیده‌ گی خواطرچیلیگینی یوق قیلیش اوچون کیره ‌کلی فعالیتلرنی عملگه آشیره ‌جگینی بیان ایتدی. همکارلیک قیلیشگه البته‌‌ قرشی ایمسمیز و حتا امریکا قوشمه ایالتلری بیلن همکارلیگیمیزنی دوام ایتتیره‌ میز لیکن بو موضوعده امریکا قوشمه ایالتلری کتّه‌ خطا قیلماقده» دیدی.
اروپا بیرلیگی بیلن ترکيه مناسبتیگه هم توخته‌ لگن ابراهیم قلین، کمیسیون رهبری جان کلود یانکر نینگ 12 آیلیک تقویم تقدیم ایتگن لیگینی بیلگیلب اوتگن حالده،
«موضوع حقیده هم تشقی ایشلر وزیرلیگیمیز هم ده اروپا اتفاقی وزیرلیگیمیز کیره ‌کلی ایش ترتیبینی باشله‌ تدیلر. اروپا بیرلیگی اداره چیلری بیلن قطار اوچره‌ شوولر اوتکزیله‌ دی. گلوبال کوز قره ش ده‌گی بیر موازنتلی سیاست کوزه ‌تیلیشی ممکن «دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
